ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا وسيئات اعمالنا من يهد الله فلا مضل له ومن يضلل فلا هادي له واشهد ان لا اله الا الله وحده لا شريك له واشهد ان محمدا عبده ورسوله. وبعده فان اصدق الحديث كتاب الله تعالى خير الهدي
هدي هدي محمد صلى الله عليه واله وسلم وشر الامور محدثاتها وكل محدثة بدعة وكل بدعة ضلالة وكل ضلالة في النار ثم اما بعد تكلمنا عن قواعد المنهج السلفي ده كان الفصل السادس والان مع الفصل السابع وهو سمات
المنهج السلفي. سمات المنهج السلفي. في سمات لهزا المنهج يتسم بها واه صفات يتصف بها في هزا الطريق عايزين نتعرف عليها دلوقتي بحيس ان انتباهك او المامك او ادراكك لهذه السمات سيفيد في تحمل وتبني قضية
الاصلاح في تحمل وتبني قضية الاصلاح. وكذلك في محاولة علاج الانحرافات او الخلل اللي بيكون حائد عن هزا الايه؟ النهج وعن هزا السند. فاول سمة من سمات المنهج السلفي الكلام ده زكره الدكتور مصطفى حلمي
في كتابه قواعد المنهج السلف. اول سمة سمة الشمول. قال الله تعالى يا ايها الذين امنوا ادخلوا في السلم كاف والسلم هو الاسلام. فقد امرنا الله تعالى ان ندخل في شرائع الاسلام كلها. واذا كانت
مصادر السلفية هي الكتاب والسنة. فلذلك هي تشمل كل احكام الكتاب والسنة تطبقها وتدعو اليها قدر الطاقة فليس هناك تفريق بين الظاهر والباطن وليس هناك تقسيم للدين الى قشر ولباب. كما يقول البعض وليست السلفية
قاصرة على بعض الموضوعات والقضايا. ولكنها شاملة لكل الاحكام. ده امر مهم جدا. عشان كده هنجد ناس بيتسمى بالسلفية وبينتسب لها بل يعني يعد من عليه الصلاة من رموزها وهو لا يلتزم هزا الكلام. فمسلا لو احنا اتكلمنا عن المداخلة المداخلة
بيعتبروا نفسهم هم آآ السلفيون حقا ومن عاداهم ايه؟ دعي ليس من السلفيين طيب تيجي تشوف انت قل لهم ايه الكلام في العقيدة يكون ازاي؟ هو يقول لك منهج الانبياء زي ما قال لي في الشيخ آآ ربيع المدخلي منهج الانبياء في
الدعوة الى الله عز وجل فعنده ان منهج الانبياء انك تحزر الناس من الشرك. ايه يعني بالشرك؟ شرك القبور شرك الالوهية طيب باقي انواع الشرك يا مولانا؟ الناس تحزرهم منها ولا ما نحزرهمش ؟ تاخد محل من الدعوة ولا لأ ؟ يا سلام
لو حد اتكلم عن الحاكمية او حد قال ان في شرك القبور وشرك القصور. وان ربنا سبحانه وتعالى قال اما اتخذوا اتخذوا احبارهم ورهبانهم اربابا من دون الله والمسيح ابن مريم. وقول الله عز وجل ام اتخذوا ام لهم شركاء شرعوا لهم من الدين
لما لم يأذن به الله الى غير زلك من الايه من الايات اللي بتتكلم عن الشرك في الحكم. لأ يعتبر ده نوع من الغلو ويعتبر ده نوع من الانحراف عن السلفية. فشوف انت دي نقطة بقى خطيرة جدا. لما حد مسلا من الائمة يتكلم
عن الاخطاء العامة في الدول والمنكرات العامة في المجتمع. والاخطاء للحكومات واخطاء الحكام. يقول لك لا ده تهييجي هو كده بيصور الناس وصور العامة فانت وجهتك في الدعوة للاسلام ايه؟ ده نموزج
طيب خد بقى اللي بيقسم الدين لظاهر وباطن ويقسم النصوص الشريعة لظاهر وباطن زي الصوفية غلاة الصوفية. وطبعا الاولى بهزا التوصيف الباطنية اللي عندهم الايه اه ان هم بيعتمدوا باطل للايه؟ للنصوص وباطل للشريعة. كزلك الزين يقسمون الشريعة ويقسمون الدين الى قشر ولباس
ودي للاسف نبرة ظهرت عند بعض الجماعات الدعوية زي جماعة الاخوان ومن لف لفهم. ان انت عندك احكام واحكام جوهرية ولا يصح ان احنا ننشغل بما يسمى بالقشر او هزه الهامشيات
ونركز مجهودنا على اللباب. ومن اروع ما يكون انك تقرأ رسالة الشيخ محمد اسماعيل المقدم. بدعة تقسيم الدين الى تلوى له باب بدعة تقسيم الدين الى قشر ولبابة. خلاصة الكلام ليست السلفية قاصرة على بعض القضايا. لان بعض الناس شايف ان السلفية عبارة
انك تتكلم في ايه؟ تتكلم عن آآ حكم اعفاء اللحية تتكلم عن حكم ستر الوجه او لبس النقاب. اتكلم عن حكم سماع المعازف وبس وهل ده اصلا ينفع؟ لا السلفية مش كده خالص هو هيقول لك بقى هنا اهو. الشمول بقى ده السلفية الايه؟ الدعوة الى الايه؟ الاسلام والايمان
والاحسان الاسلام له اركان الاسلام الخمس ومتممته دعوة الى اركان الايمان الستة دعوة الى الاحسان او هنتكلم هنقول الدعوة الى التوحيد والى الاتباع والى التزكية. فمش ما ينفعش ابدا حد يتخيل ويتصور ان المقصود ان احنا نكمل
اتكلم في بعض القضايا الهامشية بس بكل اسف عشان نكون واقعيين الواقع افرز كده صح ولا لأ؟ والواقع خلى الناس بتتمحور حول لهزه القضايا الجزئية وده خلل معيب وده خلل معيب. يقول الدكتور مصطفى حلمي وكلامه هنا عميق جدا
بيقول لقد اثرت المناهج الجزئية التي اصطنعها المسلمون في العصور المتأخرة على النظرة الصحيحة الشاملة التي عرفها الاوائل وكانت نتيجة دراسة جوانب الاسلام المتعددة التي كانت تؤلف في عهد الرسالة وحدة
كان متماسكة لا تنفصل. منعزلا بعضها عن بعض. يعني كانت نتيجة دراسة جوانب الاسلام المتعددة منعزلة بعضها عن بعض اللاعبين علامتين تنصيص دولت اعتبرهم ايه؟ جملة اعتراضية. فدراسة الجانب الاعتقادي تولاه المتكلمون
ان بدأ مع الوقت يحصل انفصام ويحصل تمايز في طريقة دراسة جوانب الاسلام المختلفة فدراسة الجانب الاعتقادي تولاه المتكلمون وعلماء الكلام علماء العقيدة. اللي ما زلنا الى الان متأسرين بهم في الازهر يقول لك قسم العقيدة والفلسفة
مع ان الفلسفة ابعد ما تكون عن ايه؟ عن العقيدة. يعني الفلسفة قايمة على الشك وقايمة على آآ البحس في المورائيات والبحث في ماهيات الاشياء. ومش قيدين بشيء كل حاجة بيخضعوها للامر ده. بما فيها الغيب بما فيها غيره. العقيدة غير كده. العقيدة مأخوذة من اه عقد الشيء يعني احكم ربطه
هي مقصود بها مجموعة الاحكام او مجموعة القضايا والتصورات اللي بينعقد عليها قلب الانسان بصورة جازمة. ومع زلك يقول لك قسم العقيدة والايه والفلسفة مشكلة كبيرة فعلا طيب بيقول فكانت نتيجة بقى ان كل جانب لوحده
قل الجانب الاعتقادي تولاها المتكلمون وعلماء العقيدة ودراسة الجانب العملي سواء كان في مجال العبادة ام العلاقات الاجتماعية اللي هي المعاملات تولوا الفقهاء ولى اهل التصوف والاخلاق الجانب النفسي والاخلاقي؟ وكل فئة من هذه الفئات اعطت من الاسلام صورة الجانب الذي تولى الدراسته. فضاع
بذلك الارتباط الحيوي والتأثير المتبادل بين هزه الجوانب. مما ادى الى تمزق وتشدد الى تمزق وتشدد النفسية والعقلية المسلمة. الامر الذي ترتب عليه الجهل بالاسلام الحقيقي. واساءة الظن به. الى
نفور كسيرين من ابناء العصر الحديس وابتعادهم عنه. واطلاق احكام خاطئة عليه. واتخاز مذاهب ومناهج نكدة عن امم الغرب يظنون انها تحل مشكلات مجتمعاتهم. اه انت مش بتتفاجئ كده ان القرآن بيسوق لك في الاية الواحدة. حقيقة عقائدية
دين محكمة وحكم شرعي مع مخاطبة للقلب وتزكير بالتقوى وينقلك نقلة ربنا سبحانه وتعالى سيرجعك اليه يوم القيامة ويحاسبك على ما ما تفعل وما تقول. في اية واحدة. يعني هات كده اول سورة
المائدة قال الله عز وجل يا ايها الذين امنوا اوفوا بالعقود احلت لكم بهيمة الانعام الا ما يتلى عليكم غير محل الصيد وانتم حرم ان الله يحكم ما يريد. يا ايها الذين امنوا لا تحلوا شعائر الله ولا الشهر الحرام ولا الهدي ولا القلائل ولا آمنوا البيت
حرام يبتغون فضلا من ربهم ورضوان. واذا حالتم فاصطادوا ولا يجرمنكم شنئان قوم على الاجرم شانئ قوم ان صدقوا عن المسجد الحرام ان تعتدوا. وتعاونوا على البر والتقوى ولا تعاونوا على الاثم والعدوان. الايات ديت وهي بتتكلم عن الاحكام هتقدر تفصلها عن التزكير بالتقوى؟ تقدر تفصلها عن زكر صفات الله عز وجل
وغيرها كتير بقى من ايه من صور الاحكام. واصل المعنى كده الايات بتاعة سوء الميراس. شف بتتختم بايه؟ وشف الايات اللي فيها ازاي؟ الايات معاملة النساء ومعاشرة النساء. يعني مسلا الرجال قوامون على النساء بما فضل الله بعضهم على بعض وبما انفقوا من اموالهم. فالصالحات
قانتات حافظات للغيب بما حفظ الله. والتي تخافون نشوزهن فعظوهن واهجروهن في المضاجع واضربوهن. فان اطعن كن فلا تبغوا عليهن سبيلا. ان الله كان عليا كبيرا مزيج عجيب من مخاطبة النفس والعقل والقلب صح ليه يا اخوانا؟ فحتة ان انت يبقى عندك علم كلام جاف بس
تقراك قلبك يقسو كده عشان كده احنا بنقول دراسة العقيدة من المقصود منها وعشان كده في ناس كتير عندها سوء زن في علم العقيدة او في دراسة يقول لك ده بتقصي القلب ده طرف عقلي. ده سفسطة فارغة. الام ما تحتملش ان احنا ندرس القضايا العقيدة ونفرق الامة بسبب العقيدة. لان هو بنقول نسألهم بقى انتم بتتكلموا على انهي
نوع من العقيدة او احنا بنتكلم على المتون بتاعة علماء الكلام سواء الاشاعرة او غيرهم اللي بيتكلموا فيها عن كزا كزا كزا حاجات طلاسم معقدة وغير مفهومة بعيدة كل البعد عن مخاطبة القلب. تقول له طب حد قرا فيكم كتاب معارج القبول؟ الكتاب معرج القبول ده فيه كمية
ايات قد ايه ؟ قيمة احاديس قد ايه ؟ اثار عن الصحابة والتابعين والائمة المتبوعين وفي كل بقى ابواب الايه ؟ ابواب العقيدة. فانت لما تقرأ الكتاب بطريقته. كتاب التوحيد بتاع الايه؟ الامام محمد بن عبد الوهاب رحمه الله. هو ايه كتاب التوحيد عبارة عن ايه؟ اية وحديس ومسائل ما تخضي بالآية والحديس
عامل زي التصنيفات البخاري كده رحمه الله. اية وحديس يعني بحط ترجمة للباب اية وحديس تتعلق بالترجمة وفوائد مستنبطة من ايه من الباء عمر ما كانت العقيدة شيء يعني آآ عبارة عن طلاسم واشياء معقدة لا يستطيع عوامها
الناس الان يفهموه. طب تعال خش عند الفقهاء. مسألة بقى اه توليد المسائل توليد المسائل والاغراق في الجزئيات والكلام عن التقليد والكلام عن آآ نبز الادلة والاسراف في التعصب المزهبي وو الى غير زلك. افضى في النهاية الى ايه؟ ان بيتحول الفقه برضه الى مجموعة من الالغاز والاحاجي
تطلع مسائل عجيبة لغاية العجب وتقريرات فقهية غاية في الغرابة. طب ايه اللي بعدنا البعد ده كله؟ ان احنا بعدنا عن الايه؟ عن الوحيدين وبعدنا عن الادلة طب تعال خش في جانب التصوف بقى والايه التزكية. لما انت عايز تزكي النفس وتروضها وتخلصها من شهواتها وتنقيها
من شوائبها ومن دنسها وبعدين تبتدي تعتمد رياضات وطرق مخترعة مبتدعة ليست واردة في الكتاب ولا في السنة وتعرض عما وردت به ورد به الكتاب والسنة في تزكية النفس. يقوم يطلع عندك الصور المشوهة اللي بتشوفها بقى من الدراويش والمجازيب والناس اللي هي في
الواقع بيسمى عند اهل طريقتهم المريدين. وان دولت مراتب عالية عندهم. يبقى هو هنا عايز ينبهنا الى ان الاسلام بصورة منفصلة في مجالات مختلفة فككت بنية هزا الدين اللي لما انزل الوحي كان
يخاطب كل هزه الجوانب مجتمعة يقول ولزلك نشأت الحاجة الى عرض الاسلام في صورة مبرأة من الشوائب شاملة لجميع جوانبه واجزائه مع ترابطها وحفظ نسبها ومواقعها. هذه الصورة ليست جديدة ولا مبتدعة
القرآن الكريم كثيرا ما يعرض الاسلام عرضا مجملا في الكثير من اياته. كقوله تعالى يا ايها الذين امنوا اركعوا واسجدوا واعبدوا ربكم وافعلوا الخير لعلكم تفلحون. وكذلك كان فهم الصف الاول
من الصحابة المجاهدين في سبيل الله في سبيل رسالة الاسلام. لقد كان فهمهم عميقا شاملا. فاذا حللنا مقالة ربعي بن رضي الله عنه حين دخل على قائد الفرس رستم في القادسية للمفاوضة قبل بدء القتال. ليتأكد لنا كيف كان فهمهم لرسالة
الاسلام في شمولها وتكاملها. طبعا بعض الناس بيعترض على القصة ديت وبيقول اسنادها لا يسبت لكن آآ ابن كسير زكرها في البداية والنهاية غيره من اصحاب التاريخ والسير لكن آآ حتى ولو كان الاسناد فيه انقطاع فهي
من القصص المشهورة اللي تلقاها العلماء بالقبول. وعلى كل ان احنا لا نأخذ منها احكام. يعني مش مش هيترتب عليها احكام. فبعد ان اراد القائد الفارسي ان يثني القائد المسلم اصحابه عن القتال باغرائهم بالمال. كان جواب هذا الصحابي ما لهذا جئنا. الله ابتعسنا لنخرج الناس
من عبادة العباد الى عبادة الله وحده. بعض الناس بيعترض يقول لك ما تقولش الله بتاع سنة. البحس في كل الرسل. نقول له ازاي يعني؟ مش النبي صلى الله عليه وسلم
قال انما بعثت ميسرين ولم تبعسوا ايه؟ معسرين. في ناس بتتحكم كده في حاجات وبيتهيئوا ان كل ما يشدد ويمنع الناس من استعمال الفاز ان دي كويسة. يا جماعة عمر ما كان التضييق على الناس ميزة. وعمر ما كان آآ يعني اغلاق ابواب العمل ده كويس امر غير مقبول
التشدد يحسده كل احد والتضييق يحسنه كل واحد. اسهل حاجة في الدنيا ما ينفعش. ليه يا عم ما ينفعش. والبعس كل الرسل بس. مين اللي قال لك ان بيحصل كل الرسل بس؟ طب ازا كان انت عندك حديس بيقول اهو. طيب. آآ بيقول ومن ضيق
الدنيا ان الله ابتسانا نخرج من الناس من عبادة العباد الى عبادة الله وحده ومن ضيق الدنيا الى ساعة الدنيا والاخرة ومن جور الاديان الى عدل الاسلام. فقد شملت الفقرة الاولى
تحرير الانسان من جميع الوان العبودية لغير الله تعالى. ويدخل في ذلك التحرر السياسي والاجتماعي. وتخليص عبودية الانسان لله وحده. ويدخل في قبول الفقرة الثانية الجانب النفسي والاخلاقي الذي يجعل اهداف الانسان ابعد مدى واعلى من الاهداف المادية القريبة زات الاطار الضيق. وتشمل الفقرة الثالثة
تقويد الانظمة الاجتماعية الجائرة واقامة نظام اجتماعي عادل. ويشمل ذلك احكام الاسلام في التشريع المالي والسياسي الاجتماعي. وقد ادرك هزا المعنى علماء الصدر الاول من الاسلام وكبار الائمة المجتهدين المشهورين. وكان في كل عصر من علماء الاسلام
من يسير على هزا النهج ومنه ابن تيمية الزي يقرر ان الشريعة التي بعس بعس الله بها محمدا صلى الله عليه وسلم جامعة لمصالح الدنيا والاخرة. فيقول والشريعة جامعة لكل ولاية وعمل فيه صلاح الدين والدنيا
والشريعة انما هي كتاب الله وسنة رسوله صلى الله عليه وسلم. وما كان عليه سلف الامة في العقائد والاحوال والعبادات والاعمال السياسات والاحكام والولايات والعطيات. شفت الفهم العالي بقى؟ دي كلها اسمها الشريعة. عشان كده لما تلاقي بعض الناس يقول لك ايه؟ لا
السلفيين ما لهمش دعوة بالسياسة. مازا تعني بكلمة السلفيين ما لهمش دعوة بالسياسة؟ لو تعني انهم لا ينتهجون السلوك المشين اللي هو عبارة عن مكر وخداع وكذب وخيانة. والمسمى اصطلاحا بالسياسة. ده ماشي كلام
واقعي امال لو تعني بالسياسة تسيير امور امور الناس ونزام الحكم واقامة الايه؟ وضع القواعد اسس لاقامة المجتمعات فان لم يكن السلفيون لهم بها شأن فمن له الشأن بها؟ مين بقى اللي يتدخل في دي؟ وربنا مش له حكم في الحاجات دي ولا ما لوش
سبحانه وتعالى وعشان كده فرق شاسع ما بين انك تقول انا لا اتلطخ بالسياسة الفاسدة اللي هي قايمة على الكذب والتدليس والغش والخداع ان عجزت ان تدع ان تجد لنفسك فيها موضعا للاصلاح ماشي ده كلام له مقبول
او ان انت تقول ان انا لا علاقة لي بالسياسة كلية. طب الاساس دي هي اللي بتدير حياة الناس. والله سبحانه وتعالى له وفي كل فعل الافعال الخلق حكم. مين اللي يفتي الناس دول ويقولوه يخبرهم عن حكم الله عز وجل في اللي هم فيه ايه؟ مين بقى؟ اهو شف
دلوقتي مسلا مسال واقع حي. فرنسا دلوقتي فيها الاعادة ما بين المرأة اللي بتمسل اليمين المتطرف ده وما بين اه اه انت عارف التاني اسمه ايه؟ لبان ولا كان اسمه ايه صح؟ اه تخيل انت بقى ان هناك المساجد والمراكز الاسلامية
بتقول ليه سورة انتخبوا لبان؟ لان الجالية الاسلامية في فرنسا عدة ملايين. ملايين الديانة التانية في فرنسا ملايين ومليانة في البلد وهيتأسروا سلبا بصعود الفكر اليمين المتطرف ده اللي عايز اقصاءهم كلية من الايه
من الدولة. طب الناس اللي عايشة هناك كمسلمين دول عايزين يعرفوا حكم ربنا في اللي بيحصل معنا ده. نتدخل ولا ما ندخلش نتكلم ولا ما نتكلمش نشارك ولا ما نشاركش
ازا ما كانش فيه حد من علماء الشريعة هيوفر له بحكم شرعي في المسائل ديت. يعملوا ايه طيب؟ وعشان كده الشيخ ابن باز رحمه الله ولجنة الفتوى دايما كانت بتفتي
الاقليات الاسلامية دي في كل العالم وتفتهم في النوازل بتاعتهم دي كانوا بيبعتوا لهم يقولوا احنا مترشح عندنا في امريكا اتنين واحد جمهوري وواحد ديمقراطي الاتنين طبعا كفرة والاتنين عندهم عداء للاسلام لكن الديمقراطي اقل عداء فيما يزهر. تاني شديد العداء. طب نعمل ايه؟ يقولوا هل يجوز ان احنا نرشح
التاني ده اللي هو الاقل عداء هل يجوز ان احنا نساعده في حملته؟ تطلع الفاتورة؟ اه يجوز. يبقى مسألة ان كلمة ان ان الشريعة لا شك ابن تيمية بيقول ايه بقى؟ والشريعة جامعة لكل ولاية. شف بقى الولاية دي تبدأ من اول ايه؟ الولاية العامة الامامة العامة خالص
والولاية على الامصال والولاية الاقل منها ولاية القضاء الامام في الصلاة كل دي من انواع الولايات والشريعة الجامعة لكل ولاية وعمل فيه صلاح الدين والدنيا. والشريعة انما هي كتاب الله وسنة رسوله صلى الله عليه وسلم. وما كان عليه سلف الامة
في العقائد والاحوال والعبادات والاعمال والسياسات والاحكام والولايات والعطيات يقول وبعد زلك يقول الدكتور مصطفى حلمي وبعد زلك يصرح مبينا اي ابن تيمية انه ليس لانسان ان يخرج عن الشريعة في شيء من اموره. وده اللي كان ابن تيمية بيقوله لابن القيم بيقوله ما ينفعش تيجي في وقت من الاوقات تقول انا راجل عايز ازكي نفسي سبني ازكي نفسي بالطريقة اللي انا ارتاح لها
اقول لك لأ ما ينفعش تزكي نفسك الا بايه بطريقة شرعية صح كده؟ ما فيش واحد ييجي يقول انا حاكم زي المماليك امام ابن تيمية ابن القيم كانوا دولة المماليك المماليك
احنا محتاجين نعمل شوية ممارسات بغض النزر عن حكمها الشرعي عشان ده اللي يصلح البلد لأ ما ينفعش تقول انا هخرج عن الشريعة وقع في الممارسات السياسية مينفعش بيقولهم كده ليس للانسان ان يخرج عن الشريعة في شيء من اموره بل كل ما يصلح
له فهو في الشرع من اصوله وفروعه واحواله واعماله وسياساته ومعاملاته وغير زلك. وفي العصر الحديس يعمل السلفيون على استئناف الحياة الاسلامية آآ استئناف في الحياة الاسلامية يعني اعادة بدء الحياة مرة تانية لان الحقيقة بعد سقوط
الخلافة الاسلامية وانفصام العرى اللي كانت بتجمع ما بين الدول المسلمة وانفراط العقد بقت في حاجة ملحة الان لاعادة بناء آآ منظومة اخرى تجمع المسلمين في شتات الارض. ودي كان
اكبر البلايا اللي اللي ابتلي بها المسلمون في هزا العصر الحديس المتأخر. هي عمل السلفيون على استئناف الحياة الاسلامية على اساس هزا الفهم وطبقا لهذه النظرة الرحبة اي الواسعة الفسيحة لكل جوانب الاسلام كمنهج رباني لا يعتريه نقص. يبقى انا لما باقدم
نفسي كراجل بيقول انا سلفي او انا راجل بادعو الى المنهج السلفي عايز اقدم المنهج ده للامة للنهوض مرة تانية انت الباهج الزائفي بتاعك ده انهي جوان؟ بيقول لك بقى ده هو الاسلام في صورته النقية. والله عز وجل قال عن الاسلام ادخلوا في السلم كافة. فهزا يشمل الجوانب العقيدة وجوانب
المعاملات وجوانب العبادات بين العبد وربه وجوانب بناء المجتمع وجوانب الحكم وجوانب الحرب والسلم جوانب نزام الاقتصادي والنزام نظام الاعلامي ونظام التعليم وجوانب القضاء للفصل بين الخصومات. انا عندي طرح لكل ده. مش عندي جزئيات بسيطة
فرعية اه تتعلق ببعض السلوكيات هي دي اللي انا بتمحور حولها وبس. ومش بس بتمحور حولها. بختار رأي واحد. وقد يكون الرأي ده على خلاف قوي للجمهور واتمحور حوله واقفل اي كلام بعد كده في اي نقطة تانية ما ينفعش. طيب السمة التانية اللي بيقدمها لنا الدكتور مصطفى
حلمي بيقول من سمات المنهج السلفي هو التقدم لا الرجوع للوراء. يعني ايه المقصود بالنقطة دي؟ بيقول دكتور مصطفى حلمي يزعم خصوم الاسلام بعامة وخصوم السلفية بخاصة انها دعوة رجعية مصطلح
رجعي وتقدمي مصطلح سيء السمعة. لان منشأه من عند الشيوعيين. اللي عندهم النزرية قائمة على نزرية المادية الجدلية. وايه ان هناك حالة تنافر وتصارع وتناقض ما بين عناصر ومكونات كل مجتمع. والبقاء للاقوى. والبقاء للاصلح
يعني الاقوى في الايه؟ في مقوماته. وكلام نزريتنا بتاعة كارل ماركوس دي وجايبها من عند مين اصلا في الاساس؟ جايبها من داروين من كتاب اصل الانواع اللي هو تطور وان التاريخ ماشي لقدام عشان يقول لك ايه؟ تقدم. تقدم. وكل مرحلة يفنى فيها العناصر الضعيفة
الغير مؤسرة واللي بيكمل لقدام يكون مين ؟ العناصر القوية. عشان كان عندهم التفسير التاريخي على طريق آآ تفسيره على هيئة الصراعات. لزلك صراعاتهم دموية وشايفين ان ما كنش يدخل الصراعات بهزه الوحشية والقسوة الدموية ان ما لوش مجال. وانه هيتفرم وهيايه؟ وهيبقى في مخلفات التاريخ
كده يفهمك ليه التعامل اليساريين دايما عنيف ماشي كده يا عم الشيخ طيب ده معنى كلمة تقدم بالنسبة وبالتالي بقى رجعي اللي هو عايزك تاخد ايه ؟ ترجع مكونات ضعيفة. او ترجع لافكار ضعيفة او لعناصر فاشلة لم تستطيع ان تسبت
نجاحا لتتقدم في ركب التاريخ. عشان كده كنت تلاقي الاحزاب اليسارية او الاحزاب اللي الشيوعية دي يقول لك ايه التقدمي. حزب كزا التقدمي خلاص كده ؟ فهو بقى من ضمن الحاجات هم طبعا بيحاربوا الدين ككل مش فارقة معهم السلفية وغيره. هو عندهم الحياة مادة ولا اله
انما هي ارحام تدفع وارض تبلع. وبيقعدوا يتهكموا على الصلاة وعلى الشعائر والحاجات دي كلها. طب آآ ده بالنسبة الاسلام عموما وشايفين ان الدين هو افيون الشعوب. والدين ده المخدر اللي بيصبر الناس على الحكام الزلمة والناس ايه؟ الجاهلين. والدين ده هو اللي بيمنع الفوضى والسورات اللي
يحصل في المجتمع وعشان كده تلاقيهم مسلا يحتفوا بشخصيات يعني جيفارا مسلا كشخصية ده بالنسبة لهم ايه؟ مش ده ايقونة عند اليسارين والشيوعيين صح يا اخوانا ولا لأ ؟ طب ده كان حرامي. والله اقروا سيرته. يعني ايه
اقروا سيرته الزاتية وخامورجي هو طبعا مش مسلم فبالتالي يعني ايه الحاجات دي بالنسبة له مش هتبقى عيب اوي. يعني انه خامور جنيه مش هيفرق كتير. لكن كان حرامي فعلا. لكن
كان هو عامل زي ايه يعني بيقول انا ضد الامريكان بيقول انا ضد الرأسمالية النبرة اللي بيعملها دي الضد ديت ولاحداس الفوضى واحداس الشغب ديت في النهاية هي بدنا نخليه ايقونة عندهم. مبادئه ايه مش هتفرق. هنا كان من ضمن ناس المشهورين جدا بتوع الشيعة كان احمد فؤاد نجم
ايه كل ايه مقومات احمد فؤاد نجم؟ فكرية ولا الدينية ولا ادوية حضرتك كان بيسخر من كل حاجة وكان يعني هو بيقول كده بيقول انا مخي ده كله شيوعية المزيع يقول له الصلاة يا استاز احمد يقول له لا لا الصلاة والشعير دي انا ما ليش فيها خالص. خالص. وليه كلام يعني فزيع شنيع منكر يعني
ايه قيمة ايه كل قصة احمد فؤاد نجم ان هو كان بيعمل قصايد يهجو فيها عبدالناصر وقصايد يشتم فيها السادات درس كل شغلته. ايه مشروعك اللي انت بتقدمه يا احمد يا فؤاد يا نجم شوية قصائد لما تيجي توزنها بالميزان الشعري والنقدي ولا تسوي حاجة. ده اللي بيقرأ يعني
لكنها معاني ساخنة وفيها سخرية من الايه؟ من الانزمة اللي موجودة. فضلا بقى عن كم من البزاءة والاسفاف وغيره. الراجل كان بيطلع في برنامج عام يقول انا باشرب حشيش. واحد
في بلد كلها مسلمين واسمه احمد واطلع قدام الدنيا بيقول انا بشرب حشيش. ويقول الفاظ خارجة ويقول ويقولوا حاجة وسب دين بيعلم بيها الا ربنا فتخيل مسلا ده نموزج ده يبقى ايقونة ليه بقى نجيب سرور والبزاءات اللي كان بيطفحها عالناس
وامل دنقل وغير بلاوي زرقا بقى كلها قايمة في القصة دي. ان دي بيبقى ايقونة لانه عنده الرفض. عنده اه التمرد عنده السورية على ايه وازاي وايه البديل اللي هيقدمه وايه الطرح اللي بيعمله؟ مش مشكلة. فبيقول
هنا عشان بس نعرف ايه المقصود بكلام الدكتور مصطفى حلمي. فبيقول يزعم خصوم الاسلام بعامة. ومن باب اولى بقى وخصوم السلفية بخاصة انها دعوة رجعية هو زعم خاطئ من جذوره. فلا تتعارض السلفية مع التقدم. وهنا يجب التوقف عند مصطلح التقدم الشائع الان
بتفسيره وبيان المدلول. عايزين نعرف بقى انتم تقصدوا ايه كلمة التقدم دي. لان احنا بقى عايزين نقف نشوف احنا ايه بقى المقصود بكلمة التقدم دي. اولا ينبغي التمييز بين التقدم
في ابحاس العلوم التجريبية وتسخير نتائجها في سبيل اتاحة حياة انسانية افضل. وبين الهبوط الروحي الذي ردت اليه الحضارة الاوروبية الحديسة. لاننا نرى ان الانسان وحدة نفسية جسمية لن تتحقق له سعادته بالفصل بين جانب المادة وجانب الروح في شخصه. كما فعل فلاسفة الغرب
بينما الاسلام يعالج الانسان ككيان متكامل. انت مخلوق من جسم وروح. عايز تعرف ايه الفرق بين الجسم والروح صلي على النبي صلى الله عليه وسلم. احنا معانا دكاترة اهو. حد فيكم يا رجالة كده يقول لنا لو واحد
مات وقعد ما اتفتحش عليه الباب لمدة تلات اربع تيام. وبيروحوا يفتحوا عليه بقى الطبيب الشرعي يروح بيبقى شكله عامل ازاي بيبقى ايه؟ بيبقى جيفة منتنة. وبيبقى فعلا طلع بقى عليه كائنات تانية ودود وحاجات زي كده. صح
ايه فرق بين الراجل ده وبين اربع تيام فاتوا؟ الروح. وده اصل الجسم بقى هو ربنا زكر خلق الانسان قال انسان مخلوق من ايه؟ واز قال ربك للملائكة اني خالق بشرا من صلصال
من حمأ ايه؟ مسنون من صلصال من حما مسنون. حمق مسنون يعني ايه؟ حمق مسنون حمق طينه منتج متغير هو دي اصل الانسان. اصل جسمه والروح اللي ربنا نفخها فيه واللي لها ملك بيجي هو في بطن امه
ثم آآ في اليوم بعد مية وعشرين يوم بقى الاربعين التالتة. سم يؤمر الملك بايه؟ بكتب آآ رزقه واجله وعمله وشقيه وسعيد. مش كده؟ يؤمر الملك بنفخ الروح وبكتب رزقه واجله وعمله وشقيقه سعيد
هي دي الروح بقى اللي الروح اللي هي سر ما حدش عارف يمسكها لحد دلوقتي ولا يخضعها للدراسة. صح كده؟ ويسألونك عن الروح قل الروح من امر ربي وما اوتيتم
من العلم الا قليلا. يبقى انت الروح دي بتهتم بها قد ايه؟ والجسم بتهتم به قد ايه؟ فهو بيقول لك بقى الحضارة الاوروبية قايمة على كده عشان كده الناس اللي هناك بتعاني من اهمال الروح وبتجرب الحاجات اللي بيدوها لهم كعلاج للروح زي المسكرات المسكرات دي علاج
بيسموها حتى مشروبات ايه؟ روحية. مش كده؟ هي مش شربات تطلع روح. هي مش هي مش شرط تغيب العقل لكن هو بيسموها مشروبات روحية. تحدس نشوى وسعادة وغير كده. حلو؟ ايه الناس بعد ما جربت المشروبات الروحية وبعد ما خدت المخدرات وبعد ما عاقرت كل اللزات المحرمة
بيعمل ايه في الاخر؟ بينتحر. بينتحر. هل نجحت الحضارة انها توقف وانه يكون اعلى معدلات انتحار في اعلى الدول دخلا للفرد زي سويسرا والسويد وزي اليابان ونقول لك وتضطر الحكومات هناك تحت الضغط انها تشرع للناس قوانين تسمح للانسان بانهاء حياته اللي هو القتل الرحيم
ده في مرة كده شفت انا تجربة لواحد مني واحد ده في انجلترا. راجل آآ يعني مالتي مليونير وراجل كبير في السن مش صغير وازاي بقى هو بياخد الكبسولة ديت والراجل بيموت قدامك في خلال ربع ساعة ايه ده! سبحان الله! لا حول ولا قوة الا بالله العلي العظيم. حاجة
عجيبة جدا. صوريني وسايبين اه ما هو الراجل اللي هو بمزاجه بقى بيحدد اليوم اللي هو عايزينه في حياته. سبحان الله بيقول احنا عايزين نشوف بقى ان التقدم انتو تقصدو ايه بالتقدم لو تقصدو بالعلوم التجريبية وتسخير نتائجها احنا معندناش مشكلة فكده لكن افصل
وبين الهبوط الروحي والسلوكي اللي تعرضت له ايه اوروبا. بيقول ينبغي الا نغفل احداس التاريخ. لا القديم فحسب بل المعاصر ايضا المسل امام عيوننا. وما زلنا نعاني من اساره المدمرة من جراء استعمار الغرب لنا. وهتكه لمبادئ
الانسانية واستنزافي لصلواتنا وما مصانعه وجيوشه ومدنه ومدارسه وجامعاته الا نتاج لاموالنا المنهوبة من عرق شعوب التي رأت على يد الغرب صنوف الهوان. وما زلنا نعاني من اثار تصرفات الغرب المتحضر على ارض فلسطين. ده طبعا كان الكتاب ده مكتوب قبل احتلال العراق
امال لو شاف بقى اللي حصل في احتلال العراق والصور بتاعة سجن ابو غريم اللي نشرت عمدا سيب الناس عراة باسوأ واقبح واكتر الاساليب همجية. سجن آآ جوانتانامو. قاعدة في افغانستان واللي بيحصل فيها. اللي بيحصل لحد دلوقتي من التواطؤ والسماح بمزابح المسلمين في ايه؟ آآ مزابح المسلمين الروهينجا
في اه ميانمار وغيره اللي بيحصل في فلسطين وغيره وغيره. فين بقى؟ فين بقى العالم المتقدم بقى في العالم المتقدم في الحرب العالمية الاولى في الحرب العالمية التانية فين العالم المتقدم في
روسيا لما بعد السورة البلشفية وقتل عشرين مليون انسان عامتهم من المسلمين. فين العالم المتقدم واللي من اللي حصل في كمبوديا واللي حصل فيه المجر ومن اللي حصل في الصين من مزابح تناولت ملايين البشر. فين بقى العالم المتقدم
بيقول فاين التقدم اا الذي وهنا نلاحز كما نلاحز كل هزه عينين الفرق الهائل بين المبادئ الاخلاقية والنزاعات الانسانية التي يتعامل بها مع بعضهم البعض وبين قسوتهم في التعامل مع الشعوب المقهورة. وما امثلة فيتنام وكمبوديا وفلسطين وجنوب افريقيا بعيدة عنا
حتى راجل اليابان هل تعلم ان القاء قنبلة هيرو هيروشيما ونجازاكي لم يكن من اجل الحرب؟ الحرب كانت خلصت واليابان كانت استسلمت. ده ده عايز يجرب ويحدس نوع من السبق التاريخي للقوات
العسكرية الامريكية بالسلاح الامريكي يحصد فيها قرابة التلتميت الف او الربع مليون انسان في الحروب العالمية الحرب العالمية التانية مدن كاملة اتسوت بالارض باهلها. انت عارف مسلا نسبة اللي قتلوا في الحروب العالمية التانية لنسبة عدد العساكر المشاركين قد ايه يعني افترضنا مسلا ان كان عدد الجيوش المشاركة مسلا من كل الدول وليكن
عشرة مليون اللي مات من كل الدول خمسين مليون. يبقى انت هتخيل مسلا ان عشرة مليون اتعاركوا مات خمسين مليون تيجي ازاي دي بقى؟ المدنيين يبقى انت فعليا نسبة اللي ماتوا بالنسبة لعدد المشاركين قد ايه؟ نسبة واحد لعشرة
فين بقى التقدم؟ بيقول التقدم في الاسلام تقدم اخلاقي والمضي قدما في تحقيق الرسالة التي نيطت بهزه الامة مع الاخذ باسباب العمران المادي في نواحي الحياة كلها. اه. ده بالنسبة لنا التقدم بقى. عشان كده احنا بنقول
عندنا تقدم لا رجوع للوراء. تقدم اللي هو يعني الرقي في جانب العقيدة والتصور. رقي وسمو في جانب الاخلاق والمعاملات رقي وسمو في جانب التشريعات. اما الجوانب التجريبية المادية اخز باسباب العمران فهزه في نواحي الحياة كلها ولا آآ نحجر عليها. بيقول احنا عايزين بس نلفت نزركم ان مشكلة
وعقدة التقدم والقديم ده نشأت في اوروبا امتى؟ بيقول ان القديم في تاريخ اوروبا تعبير يطلق على العصور المظلمة في القرون الوسطى. السابقة عصر النهضة اللي كانوا بيحرقوا فيه العلماء التجريبيين اللي بيقولوا نزريات علمية تجريبية تختلف عما يعتقدوا ايه
القساوسة او الرهبان بتوعهم فكان يتحرقوا ويتعدموا زي قصة جليلي وزي قصة والناس اللي موجودة دي كلها. بيقول ان القديم في تاريخ اوروبا تعبير يطلق على العصور المزلمة في القرون الوسطى السابقة لعصر النهضة. لزلك
فان رفض اوروبا لتاريخها القديم موقف يتلائم مع رغبتها في التقدم. لان الماضي يعد سببا لتخلفها. والعكس بالنسبة لنا تماما فان تاريخنا يعبر عن تقدم حضاري في كافة المجالات. يعني يكفي ان لحد دلوقتي علم الجبر اسمه ايه؟ بالانجليزي
الجبر صح؟ الجبر ده لانه هو هم واخدين العلب ده من عندنا. فناقلينه باسمه كده فان تاريخنا يعبر عن تقدم حضاري في كافة المجالات. وازا طالبنا بالترقي الى مستويات السلف. احنا بنقول للناس ترقوا وتقدموا الى مستويات
فاننا نعني بزلك اتخاز على العقيدة الاسلامية بمفهومها الشامل من توحيد الله عز وجل والخضوع له وتحكيم شريعته لانه خالق الانسان وهو سبحانه اعلم به من نفسه. وتنفيز شريعته في الحياة الانسانية كلها. وما الحقل العلمي اي التجريبي الا
احد الوان الانشطة الانسانية. وقد حقق المسلمون الوانا زاهية من الحضارة عندما اتخزوا من الاسلام عقيدة ومنهاجا. لانه يحضهم على طلب العلم من المهد الى اللحد ويرفع من شأن العلماء فيجعلهم في مرتبة ورثة الانبياء. ويبين لهم انه سخر لهم ما في السماوات
والارض جميعا الى غير ذلك من الادلة التي يشهد بها المعاندون قبل المؤيدين. ولكننا في الوقت نفسه لا نزعم ولا نظن ان عاقلا يخطر له على بال ان نضع الامة الاسلامية في متحف للتاريخ. بمعنى ان نطالب بارجاعها للاخذ بوسائل العصور
سابقة في الحياة العمرانية رجعهم بقى يركبوا حصنة بدل ما يركبوا عربيات يحاربوا بالسيوف بدل ما يحاربوا بالاسلحة الحديسة؟ لأ طبعا بيقول في وسائل بوسائل العصور السابقة في الحياة العمرانية باساليبها في الانتاج والنقل والتعليم والتطبيب وتشييد المدن وتجهيز الجيوش وبناء المدارس
والجامعات والمستشفيات ويتضح لكل دارس للاسلام ان المفهوم الاسلامي للحضارة ارقى بكثير من التصور الغربي. فلا نحن وبتخلف المسلمين الحالي عن تحقيق النموذج الاسلامي. وبالتالي احنا شايفين احنا محتاجين نتقدم. بالارتقاء لمستوى السلف. في
استلهام وتحقق النموزج الاسلامي في العقيدة والمعاملة والعبادة. وكذلك لا نرضى في الوقت نفسه بتقليد الغرب في فلسفته ومضامينه الفكرية الشاملة. وللانصاف نقول ان هزا التقدم من ناحيته في ناحيته المادية لمثلة امامنا. ما هو
الا جزء من التصور الحضاري للاسلام. فبينما يعلن القرآن الحكيم قوله تعالى وسخر لكم في السماوات وما في الارض يعلن ايضا وما خلقت الجن والانس الا ليعبدون. فانتماءنا للمجتمع الانساني كله يدفعنا الى الحرص على
السعادة لهم. فلا ننادي بالاسلام بغية السيطرة والاستعمار وامتصاص دماء الشعوب كما يفعلون. ولكننا ننادي به لانقاذ انفسنا من مظاهر التخلف واسباب التأخر. لان الناظر الينا يستخلص فهمه للاسلام من تصرفاتنا وسلوكنا واحوالنا
وقد صدق الدكتور سارتون الامريكي بقوله لقد حجب المسلمون الاسلام ودي عبارة مؤلمة جدا لقد المسلمون الاسلام. يعني احنا منعنا او غطينا على عزمة الاسلام. بتصرفاتنا وبواقعنا المزري. ولكي نوجه انظار العالم
الى ان احوالنا الحاضرة لا يرتضيها الاسلام. ونعلن ايضا ان سعادة البشر وطمأنينته في هذه العقيدة الفطرية. ان اصحاب المنهج السلفي لا يمنعون اطلاقا فتح النوافذ على العلوم التجريبية والاستفادة من النتائج العلمية والاكتشافات الباهرة في حقل الاختراعات التي
تجمل الحياة وتذلل الصعوبات. بل اننا مأمورون بان نسعى في الارض لان الله سبحانه وتعالى سخر لنا ما في السماوات وما في الارض. جميعا كما قدمنا ان النتاج العلمي لعلماء الاسلام يشهد بتنفيزهم لاوامر القرآن. ولكن الامر الذي نرى التوقف فيه ودراسته واعادة النظر وفحص الانتاج
قافي في العلوم الانسانية لانه يرتبط بتصورات للحياة تختلف عن تصوراتنا. المنتجات السقافية اللي قايمة على نزريات وايدولوجيات فكرية اسست مرجعيتها دي بناء على ايه؟ احنا عندنا في الدنيا حاجتين الوحي والهوى
فازا لم يكن وحي فاسلم الهوى. قال الله عز وجل فماذا بعد الحق الا الضلال؟ يقول هناك مادية وانكار للرسالات السماوية او انحراف عن الوحي الالهي. نجم عنه شرور واثار مما دفع بمفكريهم وفلاسفتهم
الى رفع اصواتهم لحماية مجتمعاتهم من شرورها. ولا شك ان احصائيات الشرطة ونزلاء المستشفيات العقلية والنفسية وسجلات والجرائم المستمرة الاخذة الاخذ رسمها البياني في الارتفاع كلها تشير الى ازمة طاحنة. فاذا حاولنا تقليد الافكار والنظريات فنحن
هنا امام اصول تخالف عقائدنا ومسلنا اختلافا تاما. وقد قامت حضارة اليابان الصناعية على نقل العلوم التجريبية ولكن مع احتفاظها بعقيدتها ومقومات شخصيتهم. فماذا يمنع من قيام نفس الظاهرة ونحن اصحاب العقيدة والمبادئ التي انارت العالم عدة قرون. اما نبذ السلفية
حجة التسابق مع الزمن واللحاق بكل ما هو جديد فمنهج خاطئ. قائم على مفاهيم غربية متصلة بفلسفتها. فان ما نراه اليوم جديدا سيصبح غدا وحتما قديما. وقد كشفت النظرية النسبية عن خطأ تصور الزمن. كامتداد لدى اليونان فليست الموازنة ازا بين قديم وجديد
دي موازنة صحيحة ولكن ينبغي ان تتم بالمقارنة بين الحق والباطل ايا كان العصر والزمن. لان القيم لا تتغير ولا تتبدل ونحن نفهم القصص القرآنية كعبرة لما حدس بالامم الغابرة وتجلية حقيقة الدفع بين اصحاب الحق واهل الباطل. فليس
جديد مقدما بالضرورة عن سلفه. يبقى هو هنا عايز يقول خلاصة المسألة ديت ان احنا ما حدش ينفع يرمينا بتهمة الرجعية والتخلف. بمعنى محاربة التطور المادي والاخز باسباب ووسائل اه الحياة المتطورة وانما نحن ندعو الى التقدم والارتقاء الى
مستوى الزي عاشه اسلافنا في العقيدة والتصورات. كزلك المنتج السقافي كنزريات تحكم بقى الجانب السياسي والجانب اجتماعي والجانب الاقتصادي. لدينا ما نقدمه ولا يلزمنا ان ان نجتر النزريات الغربية. فمسلا السؤال اللي دايما يقول لك ايه؟ هو الاسلام رأس مال
ولا اشتراكي له رأس مالي وله اشتراكي وانا مش مجاوب ان انا ومش مطالب ان انا اجاوب الاجابة ان واحد من الاتنين. ليه يعني؟ ازا كان هم نفسهم طلع حاجة
اسمها الاتجاه الايه؟ التالت مش كده؟ مش في حاجة طالعة اسمها الاتجاه التالت ما بين الاشتراكية الرأسمالية؟ انت عامل زي واحد بيقول لك اتنين في اتنين بستة ولا اتنين في اتنين بتسعة؟ يا عم ليه ستة
تسعة انا مش مطالب اختار اجابة من دول اصلا. الاتنين غلط. ففكرة بقى ان الاسلام لازم تقول لي هو اشتراكي ولا رأس مالي؟ هو اسلام ليبرالي ولا ولا مش ليبرالي؟ لا احنا الاسلام وحي من الله سبحانه وتعالى دين متكامل في كل ما يقيمه حياة الناس. كمل بقى جزء
اللي فاضل ده عشان يبقى نهينا الفصل ده بيقول يعني مش كل حاجة جديدة هتبقى احسن من اللي فاتت فيه نظريات اليومين دولت النزرية دي قايمة على الغرر والربا انا مطالب ان انا اخد بيها واخد بال حضرتك في نزرية اجتماعية طالعة جديدة اليومين دول في وهكزا
ليس بالضرورة كل جديد مقدم. بابسط حاجة انت عارف ايه؟ ان الدول الغربية كلها دلوقتي بتعتمد النظام الايه؟ الديمقراطي مش كده طب النزام الديمقراطي ده تاريخه ايه؟ ده من ايام ارسطو ومن قبل ارسطو كمان. يبقى ده قديم ولا مش
قديم. ففكرة ان انت كل حاجة لازم تشوف لها ايه؟ اه تحديسها دي امر غير وارد. بيقول السمة التالتة الاصالة للتقليد. ويقول دكتور مصطفى حلمي هنا نطرح سؤالا لابد منه وكيف يراد بنا تقليد الغرب الان في هزه المرحلة الحاسمة من تاريخها
بينما يجأر فلاسفته بالشكوى. باحسين عن خروج من مآزق حضارتهم. ولكننا سنجد من حاولوا ايجاد العزر لهزه الحضارة والدفاع عنها. بالرغم من ازماتها المتعددة بدعوى ان مشاكلها مشاكل تقدم. وان ازماتها ناجمة عن تطلعات
في تنفيز نتايج افضل وحتى مع افتراض صحة هزا الزعم فاننا نرفض التقليد باحسين عن الاصالة ولا تأتي الاصالة بترقيع الشخصية. بل بالارتباط بالعقيدة التي كانت حجر الزاوية في كيان هزه الامة. والا
فهل المطلوب منا نبز نموزج حضاري تحقق لمئات السنين؟ والالتفات الى الامم الغرب نقلدها؟ يعني مطلوب مننا ان احنا نسعى الى زي ما احمد لطفي السيد كان بيقول الى اخز كل ما عند الغرب حتى النجاسات التي في امعائهم
حتى الالتهابات التي في اه صدورهم ورئيهم. ناخد كل حاجة عنهم عشان نتطور. ده ينفع. انا مش مش مطالب ان انا اخد كل التجربة المرة ديت ولا اقلد هزا التقليد. لا سيما وانا عندي حضارة عريقة. بيقول ولا تأتي
اصالة بترقيع الشخصية بل بالارتباط بالعقيدة التي كانت حجر الزاوية في كيان هزه الامة. والا فهل المطلوب منا نبز نموزج حضاري تحقق لمئات السنين؟ والالتفات الى الغرب نقلدها وفي الاجابة على هذا السؤال نميز اولا كما قلنا بين تقليد مقومات الشخصية والعقائد والتصورات انت عايزني اقلل
الغرب في نمطه وده اللي هم عايزينه انه يكون هو السيد الامريكي او السيد الاوروبي الابيض اللي هو بيمسل بالنسبة لي الشخصية المبهرة النموزجية اللي انا لازم اقبل سقافته واقبل آآ افكاره واقبل مناهجه. وانا بالنسبة له شعب درجة تانية بيمسل له سوق لتوزيع منتجاته
وبيمسل له احتياطيات لمواد خام يحتاجها. وتابع في الجانب السقافي والفكري. ساعتها يبقى يبقى فعلا فيه سلام وساعتها يبقى نطبق مواسيق الامم المتحدة وساعتها نفضل عايشين ومش عايزين حرب فعلا بس بالمواصفات اللي انا بقول لك عليها دي. اما انك تقول له انا شعب لي كرامة
ولي مبادئ ولي حضارة ولي اصول ولي تاريخ اعتز به وتراس يقول لك لأ ده احنا كده دخلنا في حاجة اسمها صراع الحضارات يبقى هيعمل معك ايه؟ هيسعى الى تفتيت الدول. هيسعى الى نشر الفوضى كما صرحت المجرمة كونداليزا يا ريس لما قالت قبل كده واحنا بنسعى
لنشر الفوضى الخلاقة في الشرق الاوسط وفي دول الشرق الاوسط ويسعى الى تقويض كل الانزمة او الدول القائمة المتماسكة ليحل محلها آآ مستويات من الخنوع والخضوع لا يمكنها اي ممانعة
ودي نقطة لازم ننتبه لها ان مهما شفت انت من حكام عرب كانوا مستبدين وكانوا مجرمين وكانوا زلمة لكن بعضهم كان عنده قدر من الممانعة في كسب دي برضو غير مرضي عنها لحد ما توصل ان انت تكون ولاية الواحد وخمسين او الولاية من احد الولايات اللي موجودة. يكون امريكي
تكون اوروبي صرف وده امر بقى اللي هو محل الصراع والنزاع. بتقول لها انا لي حضارة ولي عشان كده على فكرة السلفية اكبر غصة في حلقهم عشان كده. انما حالة الضعف اللي فيه الدول المسلمة انت بتقول له احنا عندنا عقيدة الولاء والبراءة. وانت كافر بكرهك من كل وجه
وانا بقول ان انا عندي مقومات اقامة الحضارة وبقول ان انا ما عنديش مانع استفيد بكل الايه؟ التجارب المادية اللي عندك. بس تبقى في النهاية ان نظام الحكم بتاعك ده غير لازم لي. وان يبقى النزام الاقتصادي بتاعك غير غير ملزم ليه؟ والنزام الاجتماعي بتاعك من التفسخ والانحلال والاختلاط والتبرج
وكل البلاوي دي انا مش ملزم بها. وانا عندي البديل لها الشرعي. فهتفضل بقى العقدة هنا. وعشان كده ايه اللي يخليهم يربطوا اتفاقية الجات والاتفاقيات الاقتصادية المختلفة العالمية بتغيرات بتغيرات اجتماعية داخل الدول اللي يتوقع الاتفاقية ديت. ايه اللي يخليه يربط قروض
صندوق النقد الدولي والمنح اللي بيقدموها للدول بتغيرات اجتماعية داخل بنية كل دولة اللي انا بقول لحضرتك عليه ده انك تكون ترسف الالة العملاقة بتاعته تحت الهيمنة وخاضع للهيمنة بيقول المشكلة بيقولوا في الاجابة على هزا السؤال نميز اولا كما قلنا بين
ايه المقومات الشخصية والعقائد والتصورات؟ وبين النتائج العلمية فلا وطن للعلم ولا جنسية للاكتشافات. والابحاس الانسانية في الميادين المختلفة. لانها نتاج الجهود البشرية على اختلاف جنسياتها واوطانها. فليس هناك طب اوروبي او هندسة امريكية او فلك روسي او جولوجيا يابانية وقد ساهمنا فيها كلها يوما
بجهود لا تنكر. المشكلة هي اختلافنا الاساسي معهم على قواعد جوهرية تتناول عقيدة التوحيد. والايمان بالله وافراده الالوهية والربوبية وماهية الانسان والغرض من خلقه وبيان مآله في اليوم الاخر وما هي وسائله لسلوك احسن السبل الممكنة في الحياة والارتقاء
يعني اقول لك حاجة لو احنا قلنا لهم احنا عايزين نستورد النقاب بتاع النساء بتاعتنا والحجاب الشرعي بتاعهم من دول اوروبا. يا عم في ميدان اوروبا اهو. انا باقلدك اهو. انا هالبس نزاع عندنا الحجاب الشرعي كله مدن اوروبا. ميدان امريكا. هيقبل
والعقدة مش معه في القماش ومين اللي مصنعه؟ العقدة معه في ايه في المعنى هو مش عايز يتحجب. بغض النزر انت اللي صنعته ده هو اللي صنع عشان بس ما يصورلكش المسألة على انها ايه؟ ان احنا عندنا جمهور. يا عم احنا هنستورد
السيارات وهنخلي الكاستات اللي فيها كلها موجات هي بتجيب قرآن كريم بس. هو مش عايز كده. يا عم احنا هنعمل احنا نزام ديمقراطي في الية اختيار وتصويت من الشعب داخل المنزومة الاسلامية بتاعتنا بحيس ان هو
يبقى اليات الديموقراطية مش ايه؟ مش فلسفتها. وهعمل انا نزام يرضي الناس اللي عايشين معي. انت ما لك؟ مش هيقبل واضح يا اخواننا ايه المشكلة معهم؟ هي المشكلة مش معه. يعني مش مشكلة ان انت ما تستوردش منه. مش مشكلة ان انت ما بتعملش الطب والهندسة زيه. لا المشكلة ان انت مش نسخة منه
مفاهيمك وتصوراتك وافكارك ومبادئك مش زيه. بيقول ولعلنا نصدم اصحاب دعوى تجديد المتغربين النابزين للسلفية عندما نضع امامهم هذا الحديس النبوي ان الله يبعث لهذه الامة في رأس كل مائة سنة من يجدد لها دينها. ده حديس
ابو داوود وصححه الشيخ الالباني. ويرى ابن تيمية ان التجديد بعد الدروس يعني التجديد يكون بعد ضعف وتهدم. فالتجديد ارتقاء وتقدم بالامة لتسلك طريقها مرة اخرى كلما بعدت عن الصحيح الاصيل المتوارس. وتأتي افة التقليد عندما ننسى اصالتنا. ولذا ينبغي التنبيه
الى الحكمة النبوية في الحديس الزي رواه البخاري لا تقوم الساعة حتى تأخز امتي ماخذ القرون او الامم قبلها شبرا بشبر وذراع بزراع. فقيل يا رسول الله كفارس والروم؟ فقال ومن الناس الا؟ اولئك. وفي حديث ابي سعيد الخدري رضي الله عنه وعن
صلى الله عليه وسلم انه قال لتتبعن سنن من من قبلكم شبرا بشبر وذراعا بذراع حتى لو دخلوا جحر ضب خرب قلنا يا رسول الله صلى الله عليه وسلم اليهود والنصارى قال فمن غيرهم؟ وجحر الضب كناية عن العادات المخربة
بسعادات الشعوب والافراد. وقد اختلف الجواب بحسب المقام فحيس قيل فارس والروم كان هناك قرينة تدل على ان الامر يتعلق بنظم الحكم والسياسة والاجتماع وحيس قيل اليهود والنصارى كان هناك قرينا على تعلق الامر بما هو من قبيل الديانات والعبادات. سم يزكر
دكتور مصطفى رؤية شيخ الاسلام لمسألة التقليد والتشبه من خلال كتاب اقتضاء الصراط المستقيم. فيقول قال تعالى يا ايها الذين امنوا لا تتخذوا اليهود والنصارى اولياء بعض هم اولياء بعض. ومن يتولاهم منكم فانه منهم. وقال سبحانه لا تجدوا قوما يؤمنون بالله واليوم الاخر. يوادون من حاد الله ورسوله ولو كانوا ابائهم او
وابناءهم او اخوانهم او عشيرتهم اولئك كتب في قلوبهم الايمان وايدهم بروح منه. وكذلك ما ورد في السنة. فقد كان النبي صلى الله عليه وسلم يكره مشابهة اهل الكتابين في الاثار والاغلال كما كان من صفته قوله عز وجل ويضع عنهم اصرهم والاغلى التي كانت عليهم. ولهذا زجر اصحابه عن
تبتل وقال لا رهبانية في الاسلام. وامر بالسحور ونهى عن المواصلة اي في الصيام. وقال فيما يعيب به اهل الكتابين ويحذر عن موافقتهم. فتلك كبقاياهم في الصوامع. وانا نعتقد ان كتاب شيخ الاسلام اقتضاء الصراط المستقيم مخالفة اصحاب الجحيم. يحمل بين طياته ابلغ الدلالات
اخوها في تحزير الامة الاسلامية من تقليد غيرها. زلك لان الامة الاسلامية تميزت بخصائص تميزها عن غيرها من الامم. وتجعل التزامها بعقائدها وشريعتها امة متقدمة بالمعنى الحضاري الصحيح. والكتاب ده قسم فيه شيخ الاسلام انك تقلدهم يعني تتشبه بهم فيما هو من عبادتهم
فيما ومنسوخ فيما هو من عبادتهم التي افتروها ولم تكن مشروعة لهم اصلا فيما هو من عاداتهم فيما هو من التي اقرها الاسلام فيما هو من من عاداتهم التي اختصوا بها فيما هو من شعار كفرهم وكتاب فيه تفصيلات رائقة جدا بحكم هزا التشوهات
يقول وينبهنا ابن تيمية الى اصل جوهري من اصول استيراد الحضارة الاسلامية وفقا لارتباطها بالجذور هي التي ازدهرت في العصور الاولى. بفضل ما حققه الاوائل من اعمال بحيس اننا نضمن عند متابعتنا لها من استمرار هزه الحضارة. فان اية حضارة ما هي الا ثمرة العقائد والاعمال. وقد عبروا عبروا بها
عبروا بها عن القمة وبلغوا فيها الذروة. هنقف هنا ان شاء الله عند الاصول العلمية للدعوة السلفية اصعب عمل ان يجعلنا واياكم ممن يستمعون القول فيتبعون احسنه. اقول قولي هذا واستغفر الله لي ولكم